News Update: JPMorgan กลับลำ! แนะนำลงทุนหุ้นเทคจีน 15 ตัว เปลี่ยนจาก ‘Uninvestable’ สู่ ‘Overweight’ - FINNOMENA
JPMorgan เปลี่ยนมุมมองต่อหุ้นเทคจีนอย่างสิ้นเชิง จากก่อนหน้านี้เคยบอกว่าหุ้นจีน ‘ลงทุนไม่ได้ ( Uninvestable)’ ตอนนี้กลับแนะนำให้ลูกค้า ‘เพิ่มน้ำหนักการลงทุน (Overweight)’ ในหุ้นเทคจีนถึง 15 ตัว
17 พ.ค. 2565

JPMorgan เปลี่ยนมุมมองต่อหุ้นเทคจีนอย่างสิ้นเชิง จากก่อนหน้านี้เคยบอกว่าหุ้นจีน ‘ลงทุนไม่ได้ (Uninvestable)’ ตอนนี้กลับแนะนำให้ลูกค้า ‘เพิ่มน้ำหนักการลงทุน (Overweight)’ ในหุ้นเทคจีนถึง 15 ตัว
ทีมนักวิเคราะห์ของ JPMorgan นำโดย Alex Yao ปรับมุมมองต่อหุ้นเทคจีนแบบยกแผง และแนะนำให้ลูกค้าเพิ่มน้ำหนักการลงทุนในหุ้นเทคจีนยักษ์ใหญ่ที่คุ้นตากันดีอย่าง Tencent, Alibaba, Meituan, JD, Pinduoduo และ NetEase
โดยให้เหตุผลว่าความไม่แน่นอนในจีนเริ่มลดลงแล้ว จากทั้ง
1) การพัฒนานโยบายที่ได้รับการสนับสนุนจากภาครัฐ
2) ความเสี่ยงที่หุ้นจีนจะถูกถอดออกจากตลาดหุ้นสหรัฐฯ ลดลง
3) สัญญาณการผ่อนปรนในการคุมเข้มภาคเทคโนโลยีจากรองนายกฯ หลิว เหอ
4) เฟสที่การเทขายหุ้นจีนเริ่มลดลงและราคาหุ้นทรงตัวได้นั้นมาเร็วกว่าที่คาด
อย่างไรก็ตาม ยังคงมี Downside Risk ที่มีนัยสำคัญต่อผลประกอบการไตรมาส 2 ของหุ้นบางตัว เช่น Meituan และ Alibaba จากมาตรการควบคุมโควิดที่ส่งผลต่อธุรกิจจีน
นี่ถือเป็นอีกจุดพลิกผันสำหรับวงการหุ้นเทคจีน เพราะรายงานของ JPMorgan ในเดือน มี.ค. ที่เตือนให้นักลงทุนอยู่ห่างจากหุ้นจีนนั้นส่งผลให้ความกังวลปกคลุมตลาดจนทำให้ดัชนี Nasdaq Golden Dragon China แตะจุดต่ำสุดในรอบปี
ต้องมาดูกันว่ามุมมองที่เปลี่ยนไปของ JPMorgan ในครั้งนี้ จะทำให้ตลาดลดความกังวลเกี่ยวกับผลกระทบของการล็อกดาวน์ต่อเศรษฐกิจในวงกว้างในวงกว้างได้มากแค่ไหน
อ้างอิง: 
https://www.bloomberg.com/news/articles/2022-05-16/jpmorgan-upgrades-some-china-internet-stocks-to-overweight?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
JPMorgan
News Update
จีน
หุ้นจีน
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA